23. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑ ΥΤΙΛΙΑΣ Αριθ. 41010/520 της 8 Ιουν./8 Ιουλ.  1966 (ΦΕΚ Β΄ 430) Περί αναπροσαρμογής των υπέρ ΝΑΤ καταβαλλομένων εισφορών ναυτολογίας δυτών. Έχοντες υπ’ όψιν: α)Το δια της υπ’ αριθ. 27638/448/25.5.66 αναφοράς ΝΑΤ υποβληθέν ημίν προς έγκρισιν απόσπασμα πρακτικών της από 11.5.66 συνεδριάσεως του Διοικητικού αυτού Συμβουλίου. β)Τας διατάξεις του άρθρ. 5 του Ν.Δ. 3539/56 (ΦΕΚ 194 Α΄) της 8.9.56, δι’ ων ετροποποιήθη η παρ. 11 του άρθρ. 18 του Νόμ. 3170/55, «περί Ν.Α.Τ.». γ)Την υπ’ αριθ. 39771/545/19.5.60 ημετέραν απόφασιν περί καθορισμού της τακτικής εισφοράς των δυτών αντί ποσοστιαίας, εις παγίαν κατά μήνα, αποφασίζομεν: Εγκρίνομεν την αναπροσαρμογήν των εισφορών των δυτών δια το από 1 Απρ. 1966 μέχρι 31 Μαρτ. 1967 χρον. διάστημα, ως ακολούθως: Χειμερινής περιόδου: Δυτών εις δραχ. 113,50 μηνιαίως Εργοδοτών εις  « 142,50 « Ήτοι σύνολον  « 256,00 Θερινής περιόδου: Δυτών εις δραχ. 180 μηνιαίως Εργοδοτών εις  « 220  « Ήτοι σύνολον  « 400 Έναρξις ισχύος της παρούσης ορίζεται η 1η Απρ. 1966. 